# Ansøgningsskema til ansøgningspuljen til udbredelse af familiehuse i hele landet

Ansøgningsskemaet udfyldes i henhold til vejledning til ansøgning om støtte fra ansøgningspuljen til udbredelse af familiehuse i hele landet. Det er kun muligt at indtaste oplysninger i de grå felter samt i eventuelle afkrydsningsfelter og rullelister.

Når ansøgningsskemaet er udfyldt, skal det indsendes i PDF-format. Budgettet indtastes i budgetskemaet til ansøgningspuljen og indsendes i excel-format. Ansøgningen kan indsendes via ansøgningspuljens side på Social- og Boligstyrelsens hjemmeside, hvor der findes et link til indsendelse af ansøgning.

**Bilag til ansøgningen**

Der foretages en vurdering af projektet ud fra oplysningerne i ansøgningen og budgettet, herunder eventuelle budgetnoter. Bilag til ansøgningen indgår alene i vurderingen, såfremt det fremgår af ansøgningsvejledningen, at et bestemt bilag skal eller kan vedlægges ansøgningen. Øvrige bilag, som fremsendes, vil ikke indgå i sagsbehandlingen.

**Afvisning af ansøgning ved manglende opfyldelse af formalia**

Social- og Boligstyrelsen har ret til at afvise ansøgninger, som ikke opfylder formalia. Det vil f.eks. være tilfældet, hvis ansøgningspuljens ansøgningsskema og budgetskema ikke er udfyldt, hvis anslagsbegrænsningen er overskredet, samt hvis alle obligatoriske bilag ikke er vedlagt ansøgningen. Det er ikke tilladt at ændre i ansøgningsskemaet, samt indsætte figurer, grafer, tabeller eller lignende.

**Anslagsbegrænsning**

Bemærk, at der er anslagsbegrænsning i tekstfelterne. Bemærk endvidere, at det i nogle tekstbehandlingsprogrammer er teknisk muligt at overskrive anslagsbegrænsningerne. Social- og Boligstyrelsen har ret til at afvise ansøgninger, som ikke overholder kravene til anslagsbegrænsning. Social- og Boligstyrelsen tæller anslag i Microsoft Word 2016. Optællingen af anslag inkluderer mellemrum.

## Generelle oplysninger

### Organisationens navn

### Projektets titel

*Her anføres projektets titel.*

### Projektets geografiske placering

*Hvor etableres projektet?*     

### Tidligere ansøgninger til denne ansøgningspulje

*Hvis der tidligere er ansøgt om midler fra puljen, angiv da tidligere journalnr. samt år og evt. tilskud i kr.*

### Øvrige aktuelle tilskud til projektet

*Hvis der er søgt tilskud fra andre puljer eller tilskudsgivere til projektet, angives år, ansøgt og evt.*

*opnået beløb samt tilskudsgiver her.*

## Beskrivelse af projektet

### Projektets formål

*Beskriv kort projektets formål. Læs om ansøgningspuljens formål i ansøgningsvejledningens afsnit 2 samt afsnit 9, pkt. 1.*

*Max 1200 anslag inkl. mellemrum.*

### Projektets målgruppe

*Beskriv kort og præcist den målgruppe, der er omfattet af projektet, herunder hvad der kendetegner målgruppen. Læs om ansøgningspuljens målgruppe i ansøgningsvejledningens afsnit 4 samt afsnit 9, pkt. 1.*

*Max 1000 anslag inkl. mellemrum*

### Antal forskellige borgere i projektet

*Angiv hvor mange forskellige borgere fra målgruppen, som indgår i projektet. Hvis projektet løber over flere år, skal antallet af borgere i hvert projektår så vidt muligt angives.*

*Max 1000 anslag inkl. mellemrum*

### Hvordan opgøres antallet af borgere i projektet?

*Beskriv på hvilken måde antal borgere fra målgruppen i projektet vil blive opgjort. Beskriv systematikken i registrering af antal borgere.*

*Max 1000 anslag inkl. mellemrum*

### Faglige krav

#### En samlet indgang

*Beskriv hvordan familiehuset organiseres. Herunder skal følgende beskrives:*

* *Den fremtidige organisering af familiehuset.*
* *Om der er tale om en fysisk eller organisatorisk indgang.*
  + *Hvis der er tale om en organisatorisk indgang skal det beskrives, hvordan organiseringen adskiller sig fra de indsatser kommunen har på nuværende tidspunkt.*
* *Overvejelser omkring, hvordan der sikres let tilgængelighed for borgerne.*
* *Hvilke indsatser og tilbud der samlet i familiehuset.*
* *I hvilket omfang universelle tilbud, forebyggende tilbud og servicelovbestemte tilbud indgår.*

*Se ansøgningsvejledningens afsnit 9 pkt. 3. Max 3600 anslag inkl. mellemrum.*

#### Styrkelse af den tidlige, forebyggende indsats

*Beskriv hvordan etableringen eller udvidelsen af familiehuset styrker den tidlige, forebyggende indsats for målgruppen i relation til udfordringer og behov på området. Herunder skal følgende beskrives:*

* *Nuværende praksis og organisering på området*
* *Den nuværende og fremtidige faglige tilgang på området*
* *Hvilke bevæggrunde, herunder udfordringer og behov på området, der ligger til grund for ansøgningen og hvordan etablering/udvidelse af et familiehus vil imødekomme disse*
* *Hvordan etableringen af et familiehus har sammenhæng til et helhedsorienteret løft af kommunens samlede indsats på 0-6 års området.*

*Se ansøgningsvejledningens afsnit 9 pkt. 3. Max 3600 anslag inkl. mellemrum.*

#### Social døgnvagt

*Hvis kommunen søger om tilskud til social døgnvagt, er det et krav at den sociale døgnvagt skal have tilknytning til familiehuset. Hvis der søges midler til social døgnvagt skal følgende beskrives:*

* *Den fremtidige organisering af den sociale døgnvagt.*
* *Tilknytningen til familiehuset.*
* *Om der er tale om etablering eller udvidelse.*
* *Behov og motivation for den ønskede etablering eller udvidelse.*
* *Estimat på, hvor meget af de ansøgte midler, der anvendes til etablering/udvidelse af den sociale døgnvagt.*

*Se ansøgningsvejledningens afsnit 9 pkt. 3. Max 2400 anslag inkl. mellemrum*

#### Børnebase

*Hvis kommunen søger om tilskud til børnebase, er det et krav at børnebasen skal have tilknytning til familiehuset. Hvis der søges midler til børnebase skal følgende beskrives:*

* *Den fremtidige organisering af børnebasen.*
* *Tilknytningen til familiehuset.*
* *Hvilken typer af tilbud børnebasen indeholder, fx:*
  + *Væresteder for anbragte*
  + *Gruppetilbud for anbragte*
  + *Andre tilbud, evt. med en kombination af begge*
* *Estimat på, hvor meget af de ansøgte midler, der anvendes til etablering af børnebaser.*

*Se ansøgningsvejledningens afsnit 9 pkt. 3. Max 2400 anslag inkl. mellemrum.*

### Organisatoriske krav

#### Samarbejde med regionen

*Beskriv formatet for samarbejde med regionen omkring familiehuset. Herunder særligt overvejelser omkring samarbejde omkring afholdelse af jordemoderkonsultationer.*

*Såfremt kommunen ikke har kunne indgå et samarbejde med regionen omkring familiehuset skal dette begrundes.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Samarbejde med praktiserende læge

*Beskriv formatet for samarbejde med almen praktiserende læge eller lægehus omkring familiehuset.*

*Såfremt kommunen ikke har kunne indgå et samarbejde med almen praktiserende læge omkring familiehuset skal dette begrundes.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Samarbejde med civilsamfundsorganisationer

*Beskriv omfang og format af samarbejde med civilsamfundsorganisationer. Herunder skal det beskrives:*

* + *Hvilke/hvilken organisation der samarbejdes med, og hvad deres rolle bliver i familiehuset.*
  + *Hvilke/hvilken type af aktiviteter, der fx kan være tale om.*

*Hvis det er fravalgt at indgå samarbejde med civilsamfundsorganisationer skal dette begrundes.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Projektledelse

*Beskriv omfang og indhold i projektledelsen for etablering af familiehus.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Tidsramme

*Beskriv projektets tidsplan, herunder om nogle aktiviteter tidsmæssigt skal placeres før andre og om der er særlige kritiske betingelser, der skal være opfyldt før projektet fortsættes.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Organisering

*Beskriv projektets organisering, herunder opgavefordeling, organisatoriske placering, projektets medarbejder, herunder antallet af medarbejdere og deres faglige baggrund mv.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

#### Forankring

*Beskriv kommunens plan for, hvordan indsatsen forankres efter projektophør. Herunder skal det beskrives:*

* *Hvor og hvordan indsatsen forankres organisatorisk efter tilskudsperiodens udløb.*
* *Overvejelser om, hvordan økonomi understøtter implementering og forankring af indsatsen.*
* *Overvejelse om, hvordan det strategiske ledelsesniveau løbende kan inddrages i implementeringsforløb og forankring af indsatsen.*
* *Overvejelser om, hvordan et tværfaglige og tværsektorielt samarbejde kan etableres, så det understøtter forankring af indsatsen.*
* *Overvejelser om, hvordan viden om den nye indsats formidles i organisationen.*

*Se ansøgningsvejledningens afsnit 9 pkt. 4. Max 2400 anslag inkl. mellemrum.*

### Projektets finansieringsbehov

*Beskriv hvad der søges om tilskud til. Der skal være en begrundelse for projektets finansieringsbehov, herunder hvis der søges om tilskud til dækning af husleje, løn til projektleder, projektmedarbejdere, konsulent mv. Vedlæg også gerne forklarende noter til budgettet.*

*Max 1.200 anslag inkl. mellemrum.*

## Bilag

*Jf. ansøgningsvejledningen kan følgende bilag medsendes ansøgningen:*

*Dokumentation for samarbejde med regionen/almen praksis/civilsamfundsorganisationer*

*Noter til budget*